Държавен вестник, бр. 8, 2018 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  8
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪНШНИТЕ РАБОТИ
СПОГОДБА
между правителството на Република Бълга­
рия и правителството на Социалистическа 
република Виетнам за недвижимите имоти 
на дипломатическите представителства на 
двете страни
(Ратифицирана със закон, приет от 44-то На­
родно събрание на 13 юли 2017 г. – ДВ, бр. 60 
от 2017 г. В сила от 14 декември 2017 г.)
Правителството на Република България 
(правителството на България) и правителство­
то на Социалистическа република Виетнам 
(правителството на Виетнам), наричани по-
долу за краткост „Страните“,
позовавайки се на Спогодбата от 14.12.1982 г. 
между правителството на Народна република 
България и правителството на Социалистиче­
ска република Виетнам за замяна на парцели, 
покупка и строителство на сгради, необходими 
за дипломатическите представителства на 
двете страни (наричана по-долу за краткост 
„Спогодбата от 1982 г.“), и на последващите 
протоколи за изпълнение на тази Спогодба 
от 9.02.1984 г. и от 13.05.1989 г. (наричани по-
долу за краткост „Последващите Протоколи“), 
въз основа на принципа на реципрочност и 
отчитайки необходимостта от подновяване на 
договореностите между тях с цел осигуряване 
на подходящи условия за функционирането 
на техните дипломатически представителства 
съответно в София и в Ханой, 
се договориха за следното:
Член 1
1. Правителството на Виетнам предоставя 
на правителството на България два парцела 
въз основа на договор за наем със символичен 
наем от 01 (един) виетнамски донг за срок 
от 99 години от датата на влизане в сила на 
тази Спогодба за нуждите на дипломатиче­
ското представителство на България в Ханой, 
а именно:
 – парцел с площ 2061,32 квадратни метра, 
намиращ се в гр. Ханой, № 5, пресечка 294, 
улица Ким Ма;
 – парцел с площ 330 квадратни метра 
в Дипломатическия комплекс на ул. Ким 
Ма 298 в гр. Ханой, намиращ се до втората 
главна врата на Комплекса на № 3, пресеч­
ка 294, улица Ким Ма, гр. Ханой, заедно с 
построената върху него двуетажна сграда с 
площ 280 квадратни метра. Собствеността 
върху построената върху парцела сграда се 
прехвърля на правителството на България.
Точното местоположение на гореописаните 
парцели и техните граници са обозначени в 
Приложение 1 към тази Спогодба. Приложе­
ние 1 съдържа пълната техническа докумен­
тация за сградата, построена върху парцела на 
№ 3, пресечка 294, улица Ким Ма, гр. Ханой.
2. Правителството на България придобива 
правото на ползване върху земята и правото 
на собственост върху настоящите и бъдещите 
сгради и постройки, изградени върху описа­
ните в т. 1 на този член парцели.
Член 2
1. Правителството на България предоставя 
на правителството на Виетнам един парцел 
въз основа на договор за наем със символичен 
наем от 01 (един) лев за срок от 99 години от 
датата на влизане в сила на тази Спогодба за 
нуждите на дипломатическото представител­
ство на Виетнам в София, а именно:
– парцел 2849 квадратни метра, намиращ 
се в гр. София, ул. Жетварка № 1, местност 
Изток, квартал № 58.
Точното местоположение на гореописания 
парцел и неговите граници са обозначени в 
Приложение 2 към настоящата Спогодба. 
2. Правителството на Виетнам придобива 
правото на ползване върху земята и правото 
на собственост върху настоящите и бъдещите 
сгради и постройки, изградени върху описания 
в т. 1 на този член парцел.
Член 3
Страните ще си съдействат за получава­
нето на необходимите юридически докумен­
ти, свързани с правото на ползване върху 
парцелите и собствеността върху сградите 
и постройките, посочени в чл. 1 и чл. 2 от 
настоящата Спогодба, в съответствие със за­
коните и разпоредбите на всяка от Страните.
Член 4
1. Правителството на Виетнам се задължа­
ва да върне на правителството на България 
парцел с площ 2044 кв. м, намиращ се в гр. 
София, ул. Вълко Радински № 5, заедно с 
построената върху него постройка.
2. Правителството на България се задъл­
жава да върне на правителството на Виетнам 
парцел с площ 3243 квадратни метра, нами­
ращ се в гр. Ханой, ул. Ким Ма № 300, Ба 
Дин, заедно с построените върху него сграда 
и постройки.
Член 5
1. Страните се задължават да заплатят 
една на друга стойността на сградите и по­
стройките, построени върху двата парцела,